  Виталий Пронин Удмуртилэн Тӧроезлэсь ужзэ быдэсъясь Александр Бречалов «АВТОВАЗ» огазеяськонлэсь тӧрозэ Николя Морез тодматӥз Ижысь ужбергатӥсен, Hudway компанилэн кивалтӥсеныз Иван Клабуковен. Удмуртиысь ужбергатӥсь Николя Морлы возьматӥз фирмаяз кылдытэм портативной проекционной HUDWAY Cast дисплеез. Удмуртиысь ужбергатӥсь Николя Морлы возьматӥз фирмаяз кылдытэм портативной проекционной HUDWAY Cast дисплеез. И. Клабуков верамъя, али люкс классъем дуно машинаосын сыӵе опция вань ини, но соосты басьтыны быгато узыръёс гинэ. Опция понна нимысьтыз тыроно на 2 сюрс доллар пала. Ижын со выллем ик, но эшшо умойгес девайс (англи кылысь device - арбери, тӥрлык) малпаллям. Солэн дуныз ог 200 доллар гинэ. - Мынам кемалась потэ ни вал тодматскеме кулэ адямиосын ужме азинтон понна, - шуиз Иван Клабуков. - Александр Бречалов командаеныз та юанэз туж ӝог сэрттӥз. Мон солы верай гинэ проектэ но «АВТОВАЗ»-эн герӟаськон мылкыды сярысь, со соку ик пумиськон радъяз. «АВТОВАЗ»-ын ужасьёс уж борды ӵош кутскон вылысь ужбергатӥсьлэсь дисплей сярысь ватсаса ивор куризы. УД  